
Forsiden: 

Hvert år i marts/april skal alle 
elever i folkeskolen arbejde med en 
projektopgave. Det mærker vi 
tydeligt i SUFOI. Utallige emails 
og besøg på SUFOI’s hjemmeside 
vidner om, at mange skriver om 
emner som ufoer og liv i universet. 
Vi er glade for at kunne hjælpe 
med seriøs information og give 
eleverne en introduktion til et 
spændende emne. En gang imellem 
ser vi også nogle af resultaterne af 
projektarbejdet, fx forsidebilledet 
til dette nummer af UFO-Nyt. Det 
er fremstillet af Nikolaj Andresen 
fra Fourfeldtskolen i Esbjerg. 
„Ufoen“ er konstrueret i et 3D- 
program og kopieret ind på et 
digitalfoto af skolen. 

(Grafik: Nikolaj Andre sen) 

Skandinavisk UFO Information 
SUFOI 

Postboks 6, 2820 Gentofte 

Formål 

1) SUFOI er en forening, der har til 
formål at bidrage til forståelsen af' 
ufofænomeneme ved indsamling og 
bearbejdning af kildemateriale (obser¬ 
vationsberetninger, forsøgsresultater, 
bøger m.m.), samt at udbrede kend¬ 
skabet til emnet ved publikationer, 
foredrag og anden udadvendt 
virksomhed. 

2) Det er SUFOI’s opfattelse, at kilde¬ 
materialet udgør et vigtigt grundlag for 
undersøgelser og oplysningsarbejde ud 
fra en seriøs og kritisk synsvinkel. 

3) Ved et ufofænomen forstår vi en 
beretning om et himmelfænomen, hvis 
væsentligste kendetegn er, at det selv 
efter en nøje undersøgelse foretaget af 
kompetente personer, ikke kan for¬ 
klares som værende et kendt fænomen. 

4) Da fænomenerne endnu er 
uopklarede, ønsker SUFOI ikke at 
fremhæve eller afvise nogen bestemt 
teori om deres art eller oprindelse. 

SUFOI ledes af repræsentantskabet. 

Formand 

Kim Møller Hansen. Eilekiersvej 14, 
Benløse, 4100 Ringsted. E-mail: 
box7l51 @ post3.tele.dk 

Områdeansvarlige 

Rapportarbejde 

Egon Olsen (SUFOI’s Oplysning), 
Grønhøj vej 21, 8700 Horsens. 

75 65 32 42. 

Kim Møller Hansen 

Informationsarbejde 

arbejder), Hemingvej 11B, 1., 

6950 Ringkøbing. 

2620 Albertslund. 43 64 44 69. 

Torben Birkeholm, Aadalsvej 16, 
9210 Aalborg SØ. 98 14 70 97. 

Karin Frost, Mariehøj 244,2990 Nivå. 

Posekærvej 42, 6200 Aabenraa. 

Ole Henningsen, Duegård, 

Højrebyvej 59,4920 Søllested. 

54 94 11 69. 

Henrik Klinge Pedersen, 

Købmageigade 59,1., 1150 København K. 
Verner Møller (SUFOI’s Oplysning), 
Mustrupvej 11, 8355 Solbjerg. 

86 92 80 43. 

Asle Nielsen (SUFOI’s Oplysning), 

De seneste måneder har budt på 
mange spændende himmel¬ 
fænomener, fx ildkugler, satellit¬ 
undergange, nordlys og iøjnefal¬ 
dende planetkonstellationer. Alle 
sammen fænomener, som fik 


Heftets forfattere er Per Ander¬ 
sen, Torben Birkeholm og Toke 
Haunstrup. De har alle mange års 
erfaring med efterforskning og 
behandling af hundredvis af 
rapporter. Disse erfaringer deler de 



observatører til at undre sig og 
pressen til at skrive om himmel¬ 
rummet. Det kan derfor se ud som 
rigtig god timing, at vi netop her i 
foråret har udsendt foreningens 
seneste udgivelse: Når du ser et 
stjerneskud - guide til identifice¬ 
ring af himlens fænomener. 

Når du ser et stjerneskud 
beskriver de himmelfænomener, 
som hyppigst giver anledning til 
ufooplevelser. I tekst og farveillu- 
strationer fortælles, hvordan 
fænomener som fx fly, satellitter, 
meteorer, balloner, skyer, pro¬ 
jektør- og laserlys kan opføre sig 
og misfortolkes. Nu har vi for 
første gang samlet en del af denne 
viden i et flot og handy hefte, som 
udgives i et stort oplag takket være 
økonomisk støtte fra Tips- og 
Lottomidlerne. 


med os andre i heftet. 

Når du ser et stjerneskud er 
naturligvis sendt til alle UFO-Nyts 
abonnenter. Desuden har alle 
hovedbiblioteker, planetarier og 
observatorier fået tilsendt et 
passende oplag af heftet til gratis 
uddeling. 

SUFOPs primære aktivitet er i 
dag at oplyse offentligheden om 
ufofænomenet og det, der knytter 
sig hertil. Foreningens formål er at 
identificere og afmystificere 
ufofænomenerne bl.a. gennem 
oplysning om kendte himmel¬ 
fænomener. Når du ser et stjerne¬ 
skud er ét af resultaterne af dette 
store, frivillige arbejde. Vi håber, 
at heftet må blive flittigt brugt og 
gøre os alle klogere på, hvad der 
rører sig over vore hoveder. 

□ 


AF KIM MØLLER 
HANSEN 

AF OLE 

HENNINGSEN 



Martyn Stubbs 
har indsamlet 
over 2.500 ti¬ 
mers optagelser 
fra rummet. 
(Foto: UFO 
Magazine) 


Ufoer på NASA film? 


"...Verden står over for en afsløring af historiske dimensioner, hvis uddrag af 
hemmelige NASA-transmissioner er ægte. Er de det, er konsekvenserne 
uoverskuelige," siger Jens Martin Knudsen, Danmarks førende rumforsker. 

"...måske den vigtigste opdagelse i menneskehedens historie..." 


Med sådanne overskrifter i dags¬ 
pressen er der ikke noget at sige 
til, at øjnene vandrede hastigt ned 
over spalterne for at se, hvad det 
mon kunne være for oplysninger, 
der med brask og bram skulle 
offentliggøres den 11. marts 2000. 
Men som tiden efter viste, var der 
heller ikke denne gang tale om den 
bebudede sensationelle nyhed om 
opdagelsen af liv i rummet, men 
derimod tale om en meget flot 
iscenesat præsentation af en ny 
engelsk videoproduktion! 

Salg af ny video 


Titlen på den nye video er: “The 
Secret NASA Transmissions: The 
Smoking Gun”. Videoen indehol¬ 
der en lang række filmsekvenser 
fra bl.a. de senere års rumflyv¬ 
ninger med de amerikanske rum¬ 
færger samt optagelser af den rus¬ 
siske rumstation MIR. 

Få flere af disse sekvenser ses 
spændende og ejendommelige lys 
og lysfænomener, der på filmen 
udlægges som nye typer af livsfor¬ 
mer i rummet. 

I starten af videoen vises end¬ 
videre et mindre udvalg af ufo- 


THE 

SECRI:! NASA 
TRANSMISSIONS 

'Tfpinu i*"*' 


FROM SPACE Slfl TTI KCAMKK.VS 
COM ES STAR TI. IXO E VI PENCE Til AT 


YVEARE NOT ALONE... 



"The most popvtar undergraund 
tape amortg astronauts" 


optagelser fra hele verden fra det 
seneste årti. 

Canadisk tv-producer 


Den nye video er produceret af det 
engelske tidsskrift “UFO Maga¬ 
zine” i samarbejde med den 
canadiske tv-producer Martyn 
Stubbs, der for nogle år siden 
kontaktede Graham Birdsall fra 


“UFO Magazine”. 

Martyn Stubbs har beskæftiget 
sig med kabel-tv gennem de sen¬ 
este 20-25 år. På et tidspunkt 
stiftede han bekendtskab med en 
filmsekvens med optagelser af 
ejendommelige lysfænomener fra 
den amerikanske rumfærgemission 
STS-48 fra september 1991. Dette 
fik ham til at indstille sit tekniske 
udstyr incl. parabolantenne, så han 
selv kunne nedtage transmissio¬ 
nerne fra NASA’s rumfærgemis¬ 
sioner. 

Det er herefter blevet til i alt 520 
videobånd med over 2.500 timers 
optagelser fra disse rumfærder. Det 
er bl.a. på basis af dette filmma¬ 
teriale, at videofilmen er blevet til. 

Arkivmateriale fra NASA 


Materialet er dog ikke mere hem¬ 
meligt og mystisk, end at det kan 
købes hos NASA. Det kan enhver 
gøre, hvis man i øvrigt har inter¬ 
esse, penge og tålmodighed nok til 
at gennemgå det omfattende arkiv¬ 
materiale. 

Så når fx Joseph A. Nuth, der er 
chef for NASA’s Astro Kemiske 
Division, til pressen udtaler, at han 
ikke vil afvise videofilmenes ægt¬ 
hed, har han ganske ret. Optagel¬ 
serne er helt givet ægte. Men det er 
tolkningerne af dem, der diskute¬ 
res! 

To livsformer i rummet 


Martyn Stubbs siger ikke , at han 
har opdaget fremmede rumskibe 
på videosekvenserne - og dermed 
bevis for liv andre steder i univer¬ 
set. Nej, han mener, at optagel¬ 
serne viser mindst to typer af 
fremmede livsformer i rummet. 

Han taler først og fremmest om 
et fænomen, som ses flyve rundt i 
form af en masse lysende punkter 
på optagelserne. Endvidere frem¬ 
hæver han et fænomen, der næsten 

Sekvenser fra videoen “The Secret 
NASA Transmissions: The Smoking 
Gun”. 


ikke kan opfanges af det blotte øje. 
Lysfænomenet har han opdaget ved 
at køre optagelserne igennem bil¬ 
lede for billede. 

Det manifesterer sig fx som en 
form for lysende streg, et aflangt 
lysglimt eller andet lysfænomen, 
der tilsyneladende opstår og med 
stor fart bevæger sig bort fra for¬ 
skellige genstande, rumfærgen, 
satellitter m.v. 

Ofte findes lysfænomenet ikke 
på det næste billede i filmse¬ 
kvensen. Så flygtigt er fænomenet. 
Og man må spørge sig selv: 
Eksisterer det overhovedet? 

Optagelserne kan være spæn¬ 
dende nok, men overbevisende om 
eksistensen af nye livsformer, er de 
nu ikke - og slet ikke for en 
inkarneret skeptiker. 


Interview med Martyn Stubbs 


Martyn Stubbs beretter i et meget 
langt interview om de forskellige 
iagttagelser, og med mellemrum 
ses sekvenser fra hans videoop¬ 
tagelser af de omtalte fænomener. 

Der er gengivet filmsekvenser 
fra rumfærden STS-48, 15. sep¬ 
tember 1991, med lysfænomener 
der dog tidligere af NASA er 
betegnet som iskrystaller. 

På optagelserne fra den 7 dage 
lange rumfærd STS-61, hvor 
astronauterne fra den amerikanske 
rumfærge skulle reparere Hubble 
Rumteleskopet, bemærkede 
Martyn Stubbs straks lysfæno¬ 
menerne. Det blev derfor til i alt 36 
videobånd fra denne rumfærd og 
adskillige andre fra bl.a. STS-75 
og senere STS-80 fra den 1. 
december 1996. 

“The Secret NASA Transmis¬ 
sions” rummer også filmsekvenser 
med den russiske rumstation MIR 
fra den 18. november 1995 samt 
optagelser med kosmonauterne 
Titov og Manarov fra 1989. 

Endelig gengives der udtalelser 
om andre kosmonauters iagttagel¬ 
ser, blandt andre Gennadi 
Strekalov. 

En dr. Jack Kasher fra Nebraska 
State University er på videoen ci¬ 
teret for at sige om fænomenerne, 
at der er tale om intelligent kon¬ 
trollerede rumfartøjer, enten af jor¬ 
disk eller ikkejordisk oprindelse. 

Ikke hemmelige optagelser 


Der lægges op til, at der er tale om 
hemmelige optagelser. Men NASA 
offentliggør selv ofte, fra hvilke 


satellitter og på hvilke frekvenser 
man kan modtage transmissioner, 
så det kan vel ikke kaldes særligt 
hemmeligt. Der er derfor absolut 
ingen basis for at betegne materia¬ 
let som værende “hemmelige 
NASA-optagelser”. 

Martyn Stubbs har gjort sig den 
ulejlighed også at optage nogle af 
tv-stationen CNN’s transmissioner 
fra rumfærgerne for at undersøge, 
om han på disse optagelser kunne 
se de samme fænomener. Det 
kunne han. Så også her mangler 
der belæg for anvendelsen af ordet 
“hemmelig”. 

Men samtidig fik Stubbs dog 
godtgjort, at hans egne tilsvarende 
optagelser var gode nok. Så lys¬ 
fænomenerne fra rummet skyldtes 
altså ikke problemer med hans 
eget tekniske udstyr. 

Jens Martin Knudsen: 

“Søg sandheden, men pas på...” 


Gennem mange år har Danmarks 
kendte Mars-forsker, Jens Martin 
Knudsen, beskæftiget sig med 
emnet “liv i universet”. 

Til dagspressen udtalte han før 
offentliggørelsen af “The Secret 
NASA Transmissions”: 

“Jeg har arbejdet sammen med 
NASA’s ledelse i årevis, og jeg 
tror ikke på nogen hemmelighol¬ 
delse. Jeg kan heller ikke tro på 
disse oplysninger (om tolkningen 
af filmene/red.), men på den anden 
side har jeg heller ikke kompe¬ 
tence til at afvise noget på forhånd. 
Men hvis de viser sig at være 
ægte, vil det være en sensation - 
den største opdagelse i menneske¬ 
hedens historie,” siger han. 



Forskeren Jens 
Martin Knudsen 
med en prøve 
fra Mars- 
meteoritten 
ALH-84001. 
(Foto: Ole 
I Henningsen) 

Da lugen åbnes 
til Gemini 12 
den 12. 

november 1966, 
flyver en lille 
genstand ud i 
rummet og bliver 
til en ufo. 

(Foto: NASA) 


Den 19. juli 
1969, dvs. dagen 
før Apolio 11 
landede på 
Månen, tog 
Edwin “Buzz” 
Aldrin dette 
foto, som ifølge 
fantasifulde 
skribenter viser 
et fremmed 
rumskib. 

Objektet på 
billedet er kendt 
som snemands- 
ufoet. 1 virkelig¬ 
heden er ufoet 
meget tæt på 
vinduet og ka¬ 
meraet og højst 
sandsynligt 
afskallet maling 
eller iskrystaller, 
der reflekterer 
sollyset. Man 
kan desuden se 
flere andre lys¬ 
reflekser på bil¬ 
ledet. 

(Foto: NASA) 



Jens Martin Knudsen har 
bestemt en sund skepsis til 
sådanne ekstraordinære nye 
oplysninger. Ved sine foredrag 
lægger denne videnskabelige 
hædersmand megen vægt på, at 
folk skal søge sandheden. Men - 
som han altid tilføjer - man skal 
være på vagt over for dem, der 
siger, de har fundet den! 

Astronauters rapporter om 
ufoer 

De amerikanske myndigheders 
officielle politik og stillingtagen på 


ufoområdet, der også gælder for 
NASA, fremgår særdeles tydeligt 
af denne erklæring, der bl.a. kan 
læses på NASA’s og andre 
regeringsorganers hjemmesider på 
Internettet: 

“/ forbindelse med adskillige 
rumflyvninger har NASA-astro- 
nauter rapporteret om fænomener, 
som ikke umiddelbart har kunnet 
forklares. Imidlertid har NASA i 
hvert enkelt tilfælde fastslået, at 
observationerne ikke har kunnet 
henføres til noget ‘anormalt ’ i 
rummet. ” 

Hvad er det så, astronauterne 



gennem årene angiveligt har 
rapporteret? Der er mange beret¬ 
ninger i omløb, og de kan som 
oftest ikke stå for en nærmere 
prøvelse. 

Astronauten John Glenn 
berettede i februar 1962 som en af 
de første om såkaldte “ildfluer” i 
rummet. Astronauterne på senere 
Mercury-flyvninger så dem også 
og kunne frigøre disse flyvende 
ispartikler ved at banke på 
rumkapslens sider! 

Den amerikanske astronaut 
James McDivitt rapporterede i juni 
1965 fra Gemini 4, at han filmede 
og fotograferede flere mærkelige 
objekter, heriblandt et cylindrisk 
objekt med en slags antenne 
stikkende ud. Et af de fotos, 

NASA offentliggjorde efter 
rumflyvningen, har været vidt 
udbredt i ufokredse i mange år. 
Men meget tyder på, at der i 
virkeligheden var tale om en 
refleks i et af rumkapslens vinduer. 

Fra Gemini 11 rapporterede 
astronauterne Richard Gordon og 
Charles Conrad i september 1966 
bl.a. om en anden satellits tætte 
passage. Der blev taget fotos, der 
dog ikke umiddelbart har været til 
nytte i identificeringen af dette 
objekt. 

Også i forbindelse med Apollo- 
og Skylab-rumprogrammet er der 
berettet om ufofænomener, uden at 
der dog har været tale om overbe¬ 
visende film og rapporter. 

Astronauten Gordon Cooper, der 

var pilot på Mercury 9 i maj 1963, 
hører til de amerikanske astronau¬ 
ter, der absolut mener, at ufo¬ 
fænomener skyldes ikke jordiske 
fartøjer. Han har aldrig som astro¬ 
naut set ufo’er, men iagttog 
sådanne fænomener i 1951 under 
udstationering i Europa. 

I de senere år er der gang på 
gang dukket filmsekvenser op, 
hvor man ser lyspletter og andre 
lysfænomener bevæge sig i nær¬ 
heden af de amerikanske rumfær¬ 
ger. En af disse sekvenser stammer 
fra STS-48 rumfærden den 15. 
september 1991 med rumfærgen 
Discovery. 

Flere mystiske objekter skyldes 
uden tvivl forskellige affaldspro¬ 
dukter og andre ting fra rum¬ 
færgerne. Af og til skifter disse lys 
kurs, fx i forbindelse med affyring 
af styreraketterne på rumfærgen. 

Danske medier om sagen 


JydskeVestkysten (den 3. marts), 
Frederiksborg Amts Avis (den 9. 


marts) og andre dagblade interes¬ 
serede sig i begyndelsen af marts 
for offentliggørelsen af “The Secret 
NASA Transmissions”. Men heller 
ikke disse dagblade havde brug for 
de meget store typer efter offent¬ 
liggørelsen. 

Danmarks Radio bragte et 
indslag om sagen i Radioavisen kl. 
12, lørdag den 11. marts, hvor 
undertegnede i et interview gav 
udtryk for en ret så stor skepsis 
vedr. videoens mystiske aspekter. 

Oberg om videoen 


Amerikaneren James Oberg har i 
en lang årrække haft meget tæt 
kontakt til NASA og er gået i 
dybden med undersøgelser af mere 
spektakulære billeder og film fra 
NASA’s rummissioner. Mange 
medier har offentliggjort en række 
af hans kritiske - men seriøse - 
artikler herom. 

Offentliggørelsen af “The Secret 
NASA Transmissions” med dens 
ret så bastante påstande har fået 


James Oberg til at fare i blæk¬ 
huset. Han har derfor haft en heftig 
diskussion med producenterne af 
den nye video om, hvad den i 
virkeligheden viser. 

Ekstraordinære beviser mangler 


Der er ingen tvivl om, at flere af 
optagelserne umiddelbart ser 
meget spændende ud og tilsynela¬ 
dende kan være vanskelige at give 
en forklaring på. Men derfor 
behøver de nu ikke nødvendigvis 
at skulle udråbes som fremmede 
livsformer eller rumskibe fra 
fremmede civilisationer. Selv om 
tanken kunne være nok så 
fascinerende. 

Man må stadig have for øje, at 
ekstraordinære påstande nu 
engang kræver ekstraordinære 
beviser! Det står endda anført på 
videokassettens bagside. Men der 
er ikke i denne sag ført et tilstræk¬ 
keligt ekstraordinært bevis. 

□ 


Se videoen - og døm selv 



Du kan stifte bekendtskab med 
hele indholdet af den ud¬ 
sendte videoproduktion 
ved at bestille “The 
Secret NASA Trans¬ 
missions: The Smoking 
Gun” hos SUFOI. 

Videoen varer 90 min. 
og er engelsksproget 
uden undertekster. 


Bestilling foretages 
ved at indbetale kr. 
290,00 + kr. 17,00 
(porto/ekspedition) i 
alt kr. 307,00 på 
giro 9 11 77 25, 
SUFOI, Postboks 6, 
2820 Gentofte. 


Husk at skrive bestillingsnr. V-007 
på modtagerdelen. 

Observationer 


AF KNUD MØLLER 
HANSEN 



“...Objektet var 
klart lysende 
gråhvidt, nær¬ 
mest som en stor 
perlemorskugle 
med en diameter 
på ca. 16 cm. ” 
(Tegning: 

Henrik Klinge 
Pedersen) 



Kuglelyn, eller...? 


Den 22. januar zappede jeg tilfældigt ind på den tyske kanal N3, og hørte i et 
interview en tysk videnskabsmand tale om en "ubestemmelig, lysende og 
kugleformet energiklump". Dette udtryk tændte en lampe i mit erind¬ 
ringsmørke. 


Tv-udsendelsen hed “Natiirlich 
gibt es UFO’s”. Den handlede om 
den videnskabelige bearbejdning 
af alle de rapporter, som kommer 
fra flykaptajner, radaroperatører, 
astronauter m.fl. Undersøgelsen 
gik ud på at vurdere og frasortere 
reflekser og fejlfortolkning af 
almindeligt forekommende 
flyvende objekter, og derefter 
forsøge på at forklare de resterende 
beretninger. 

Jeg kan godt lide betegnelsen 
UFO (Uidentificeret Flyvende 
Objekt). Den passer lige præcist 
på de efterfølgende to beretninger, 
der handler om det mest uforklar¬ 
lige, der er hændt i min levetid. 

“Vi kaldte det for kornmods¬ 
kuglelyn” 


Vi skal tilbage til 1948 - en dejlig 
sommeraften ved 17.30 tiden. Jeg 


spillede fodbold med en kammerat 
på engen sydøst for mit barndoms¬ 
hjem, mejeriet “Egedal” ved 
Horsens. 

Det er overskyet og ellers en lun 
aften med lidt torden i vest. 
Pludselig ser vi begge et lysende 
objekt komme svævende hen imod 
os fra vest ca. 5-6 meter over 
jorden. Det er på størrelse med en 
håndbold, dvs. mindre end den 
fodbold vi spillede med. 

Objektet kom direkte hen imod 
os. Der var tale om en lidt 
zigzaggende kurs. Vi udbrød 
begge: “Hvad er dog det for 
noget?” 

Jeg bliver helt tør i munden bare 
ved at tænke på det, selv om det er 
mange år siden, det hændte. 

Objektet var klart lysende 
gråhvidt, nærmest som en stor 
perlemorskugle med en diameter 
på ca. 16 cm. Da det kom faretru¬ 


ende nær på os, blev jeg så bange, 
at jeg kastede fodbolden i retning 
af “den lysende kugle” for ligesom 
at skræmme den væk. 

Objektet, som nu var mindre end 
6 meter borte i en svævehøjde af 2- 
3 meter, reagerede på mit forsøg på 
afværgning og ændrede øjeblikke¬ 
ligt kurs: 90 grader til venstre og 
2-3 meter op i ét nu. Det fløj/ 
svævede med stigende fart bort i et 
langt, svagtbuet drej mod nordøst, 
for kort efter at forsvinde over 
horisonten, ca. 1,5 km væk, hvor 
objektet ligesom opløstes - pist 
væk! 

Det eneste, vi hørte, var en svag 
lavfrekvent brummen! 

Den samlede observationstid, fra 
vi opdagede objektet inklusive 
kursændringer, og til det var 
forsvundet uden for vort synsfelt, 
var i nærheden af 14-15 sekunder. 
Men i den tid tilbagelagde fæno- 

menet en distance på ca. 1,5 km, 
hvilket svarer til ca. 360 km/t. 

Da der var tale om både en 
opbremsning før og under mødet 
med os, samt en acceleration væk 
fra os, har den virkelige hastighed 
været væsentligt højere, nærmere 
op mod 800 km/t - en flyve¬ 
hastighed som en moderne jetjager 
af i dag, vil jeg skønne. 

Både min kammerat og jeg var 
stærkt chokerede. Min ven udbrød: 
“Hvordan kunne du dog finde på at 
kaste bolden efter den? Den kunne 
jo være eksploderet i hovedet på 
os!” 

Min kammerat havde hørt sin far 
fortælle om kornmod ved høsttide, 
så det, vi havde set, måtte være 
kornmod. Jeg mente nu, at det var 
kuglelyn. Vi kom ikke nærmere en 
løsning af gåden, og da vi kom 
hjem og fortalte om det passerede, 
resulterede det blot i en bemærk¬ 
ning om, at de unge mennesker 
nok havde en livlig fantasi. Det 
blev vi jo ikke meget klogere af. 

Nærkontakt af anden grad 

En uges tid senere sidder min 
familie og jeg i havestuen og nyder 
sommeraftenen. Klokken er 
omkring 21. Vi drikker aftenkaffe, 
og snakken går livligt. Havedøren 
mod syd står åben, og solen er ved 
at gå ned. 

Pludselig opdager vi et lysskær 


fra vest, og umiddelbart efter bliver 
vinduesruden mod vest smadret! 

En lysende ildkugle svæver 
langsomt ind i stuen, drejer 90 
grader til højre og svæver ud ad 
den åbentstående dør mod syd og 
forsvinder med en kraftig accelera¬ 
tion mod sydøst i en lang buet 
bevægelse. 

Alle er målløse. Min tante siger 
først af alle, ja råber nærmest 
skingrende: “Nej! Hvad var dog 
det? Det har jeg endnu aldrig 
oplevet før!” 

Min mors reaktion var et højt 
forskrækket skrig. Alle øvrige 
sidder med tilbageholdt åndedræt. 

Jeg var lige så skræmt af 
oplevelsen som de øvrige. Dog 
med den undtagelse, at jeg jo hav¬ 
de set et ufo nogle dage tidligere 
og sammen med min kammerat 
fastslået, at det ifølge min version 
var et “kuglelyn”. Dette fortalte jeg 
de damer, men da de ikke havde 
set et sådant fænomen, blev min 
forklaring accepteret med: “Nå, 
tror du det, Knud!” 

Jeg måtte jo i sandhedens navn 
tilstå, at jeg ikke havde en bedre 
forklaring på oplevelsen - men det, 
at jeg havde set et lignende 
tilfælde et par dage før, bestyrkede 
mig meget i min udlægning. Der 
var også flere lighedspunkter 
mellem de to episoder: 

• Størrelsen næsten den samme 

• Sydende og brummende lyd 


• Hurtige retningsændringer 

• Hastighed under svævning i 
stuen: en meter pr. sekund, 
langsom 

• Hastighed umiddelbart efter at 
objektet var ude i det fri: en hurtig 
acceleration, pist væk. Forsvandt 
også mod øst. 

Det eneste mærkbare i stuen 
bortset fra glasskår var lugten, 
nærmest som lugten i et elværk. 
Den samlede observationstid var 
5-6 sekunder. 

Ingen i stuen kunne finde en 
acceptabel forklaring på oplevel¬ 
sen. Den overgik langt, hvad man 
kunne læse om i datidens blade, 
hvor det vildeste var serien “Jens 
Lyn” (Flash Gordon) eller “Willy 
og piraterne” med flyvemaskinen 
“SM-3” i Familiejournalen. 

Som afslutning på beretningerne 
finder jeg det væsentligt at slå fast, 
at jeg er rimeligt kvalificeret til at 
kunne berette om det passerede. 

Jeg er uddannet pilot, maskininge¬ 
niør og mangeårig chef for et stort 
personale - og som følge heraf vant 
til lidt af hvert. Men jeg har endnu 
ikke stået over for en ansøger eller 
medarbejder med foranstående 
oplevelser i erfaringsgrundlaget, 
eller også har vedkommende ikke 
villet berette om det, som det har 
været tilfældet for mit eget 
vedkommende. 

□ 



“ ...Pludselig 
opdager vi et 
lysskær fra vest, 
og umiddelbart 
efter bliver vin¬ 
duesruden mod 
vest smadret! En 
lysende ildkugle 
svæver langsomt 
ind i stuen, dre¬ 
jer 90 grader til 
højre og svæver 
ud ad den åbent¬ 
stående dør mod 
syd... ” 

(Tegning: - 
Henrik Klinge 
Pedersen) 

Observationer 



AF PETER 
DAVENPORT 


Mike Kry sien 3-13-97 
Fhoenix, Az 


Da Arizona så lyset 


Copyright: fim L?y 1957 


Den 13. marts 1997 blev himlen over Arizona oplyst af et natligt lysshow uden 
sidestykke. Faldskærmsblus, siger militæret. Vrøvl, siger hundredvis af vidner. 


(Pacific tid), og blev derefter set 
flyve mod syd nær Paulden, 
Arizona, omkring 22 minutter 
senere, kl. 20.17 (Mountain tid). 
Omkring et minut efter observatio¬ 
nen i Paulden, blev objektet set 
nær Prescott Valley, Arizona, ca. 
50 km mod syd. Objektet dukkede 
så op over Phoenix, hvor det blev 
set svæve i 4-5 minutter nær 
Indian School Road. 

Objektet passerede gennem Sky 


mennesker på jorden så mindst ét 
objekt passere og/eller svæve over 
hovederne på dem. De beskrev 
objektet som “enormt”, “gigan¬ 
tisk” eller “vanvittigt stort”. 

Mange observatører fortalte, at det 
var deres indtryk, at en Boing 747 
kunne lande på det objekt, de 
havde set flyve over hovederne på 
dem. 

De fleste observatører beskrev 
objektet som trekantet med alt fra 
mellem fem til utallige lys på den 
forreste side. Nogle observatører 
mente, at objektet havde tre lys 
nær “næsen” med et lys på hver af 
trekantens spidser. Andre fortalte, 
at objektet havde syv store lys 
fordelt over den forreste side. 

Objektet kunne tilsyneladende 
flyve meget hurtigt, sandsynligvis 
med overlydshastighed, selv om 
kun de færreste hørte lyde fra det. 

Ifølge de fleste beretninger fløj 
objektet mod sydøst over 
Henderson, Nevada, kl. 18.55 


vanlig dramatisk og bizar. Sagen 
havde dog ikke pressens bevågen¬ 
hed, når man lige ser bort fra et par 
korte artikler i en lokal Arizona- 
avis. Historien fik først sit “gen- 


I dag, tre år efter den dramatiske 
nat, er de såkaldte Phoenix-lys 
stadig omdiskuteret. Mange af 
sagens aspekter er endnu uopkla¬ 
rede og kontroversielle, men en 
betragtelig del af de data, som 
trænede forskere har indsamlet, 
antyder, at hændelsen var usæd- 


nembrud”, da USA Today havde 
den på forsiden den 18. juni 1997, 
tre måneder efter begivenhederne. 

Nogle af sagens hovedpunkter er 
som følger: 


Tusinde eller måske titusinde 

Harbor Airports luftområde og 
blev set af flyvelederne i lufthav¬ 
nens kontroltårn. Det blev også 
observeret fra et kommercielt fly, 
hvor besætningen via radioen 
rapporterede, at det fløj direkte 
over deres fly. 

Objektet fortsatte mod syd i 
retning af South Mountain, hvor 
det ændrede kurs mod sydøst i 
retning af Tucson, Arizona, over 
Interstate 10. En familie, som 
kørte mod nordvest i retning af 
Phoenix på Interstate 10 nær Casa 
Grande, Arizona, fortalte, at 
objektet fløj over dem i omkring 1- 
2 minutter, mens de kørte ca. 130 
km/t. Objektet var så tæt på dem, 
at familiens to børn på bagsædet af 
stationcaren kun kunne se 
objektets “vingespidser” gennem 
sideruderne. 

National UFO Reporting Center 
modtog en telefonopringning 
omkring syv timer efter hændelsen 
fra en person, som identificerede 
sig som ansat på Luke Air Force 
Base, 35 km vest for Phoenix. 
Personen fortalte, at U.S. Air Force 
havde sendt to F-15c jagere af sted 
fra Luke AFB, og at en af jagerne 
havde “opsnappet” et gigantisk 
objekt over området mellem Indian 
School Road og 7th Avenue. 
Samme person fortalte, at radaren 
på det pågældende jagerfly 
umiddelbart efter var gået i 
tilstanden “hvid støj,” og at lysene 
på det usædvanlige objekt pludse¬ 
lig blev svagere for derefter at 
forsvinde helt fra pilotens synsfelt. 

Den 14. marts 1997 oplyste 
seniorofficerer fra Luke Air Force 
Base, at de intet kendte til hændel¬ 
sen, og at basen ikke havde 
modtaget en eneste rapport om 
den. En udskrift af telefon¬ 
regningen viste, at der var foreta¬ 
get opkald til basen, hvilket 
modsiger officerernes erklæringer. 

Nogle militærfolk og ufoforskere 
hævdede, at observationen blev 
udløst af “militære signallys,” som 
blev affyret omkring kl. 21.30 
(Mountain tid) af et USAF A-10 
fly over Gila Bend Bombing 
Range. Bombeområdet ligger 100- 
130 km sydvest for Phoenix. 

Denne hændelse, hvis den fandt 
sted, skete omkring 45 minutter 
efter den første observation fandt 
sted over det nordlige Arizona, 
Phoenix og Tucson. O 


Kilde: CNI News , vol. 5, no. 2 
Oversættelse: -for 


Kommentar: 


Peter Davenport er leder af 
National UFO Reporting Center i 
Seattle og har indsamlet rapporter 
om det enorme objekt/objekter, der 
blev set på himlen over Nevada og 
Arizona den 13. marts 1997. 
Davenport mener, at Phoenix- 
lysene stadig er et mysterium. Men 
denne opfattelse deles ikke af alle - 
heller ikke af markante rumskibs¬ 
tilhængere! 

Listen over observationer er 
meget lang, og selv i dag dukker 
der nye vidner op til de begivenhe¬ 
der, som udspillede sig for tre år 
siden. Uanset, hvor mange 
ressourcer man sætter ind på at 
efterforske hver enkelt observation, 
kan man ikke nå til bunds i alle 
sager, så der vil altid restere 
observationer, som ifølge nogle vil 
“bevise”, at der virkelig var tale 
om mystiske objekter af fremmed 
herkomst. 

Rumskibstilhængernes største 
trumfkort har indtil i dag været en 
videooptagelse af lys/objekter, som 
indtager deres plads i en V- 
formation, for kort tid efter igen at 
forsvinde. Rumskibstilhængerne 
hævder, at lysene sidder på kanten 
af et gigantisk, trekantet objekt og 
måske pulserer som et led i 
fremdriftssystemet. Andre hævder, 
at lysene er faldskærmsblus kastet 
ned fra bombefly. 

Problemet har hidtil været, at det 
amerikanske militær har nægtet 
ethvert kendskab til lysene. Men 
for kort tid siden kunne Richard 
Motzer fra den amerikanske 
ufoorganisation MUFON oplyse, 
at Maryland National Guard 
indrømmer, at de faktisk nedka¬ 
stede faldskærmsblus i 
observationsområdet den pågæl¬ 
dende nat. 


MUFON’s leder for Arizona, 
Thomas R. Taylor, bekræfter, at 
den meget omtalte videofilm viser 
faldskærmsblus, der nedkastes fra 
otte A-10 bombefly fra Maryland 
Air National Guard på en 
træningsflyvning over Barry 
Goldwater Gunnery Range. 

Flyene fløj i formation og 
kastede de kraftige faldskærms¬ 
blus ned fra 15.000 fods højde. 
Lysene dalede langsomt ned i 
faldskærm og oplyste hele mål¬ 
området. 

Den 14. januar 1998 blev en ny 
serie af mystiske lys set over 
Phoenix. Lysene gav anledning til 
mange uforapporter samt en 
videooptagelse. Filmen blev 
analyseret af Bruce S. Maccabee, 
der er ekspert i filmanalyser, og 
som i de senere år har markeret sig 
som en stor tilhænger af rumskibs¬ 
hypotesen. 

Maccabee konkluderer, at lysene 
på videofilmen er faldskærmsblus, 
og at de i øvrigt er meget længere 
væk, end vidnerne mente. Dette 
viser endnu engang, hvor svært det 
er at bedømme afstande og 
størrelser, når man ser et kraftigt 
lys på nattehimlen. □ 

Kilder: 

Fortean Times , nr. 122 
Skeptical Inquirer, May/June 1998 
Kim Møller Hansen 

Observationer 


AF MARK 
PILKINGTON 


. flyvende trekanter 


Selv om mange sætter spørgsmålstegn ved den belgiske "flyvende trekant- 
bølge fra 1989/ har den fortsat en høj stjerne blandt ufologer. Siden dengang 
har trekanterne regelmæssigtog uden den store opmærksomhed hærget himlen. 
Nu har nye observationer i Illinois (USA) den 5. januar 2000 sat gang i interessen. 



Highland, Illinois, kl. 04.00 


Det var en klar og stille nat. Da 
ejeren af den lokale minigolfbane 
gennemgik banen for eventuelle 
frostskader, bemærkede han, at et 
usædvanligt klart lys, lavt i 
horisonten langsomt fløj mod ham. 
Et enormt objekt dukkede gradvist 
frem. 

“Da det kom tættere på, kunne 
jeg se nogle røde lys på undersi¬ 
den,” sagde han til forskeren fra 
Robert Bigelows National Institute 
for Discovery Science (NIDS). 

Objektet kom tættere på - under 
halvanden kilometer. 

“Det var så højt som et to- til 
tre-etagers hus, lige som huset 
deroppe, med mange vinduer og et 
meget klart lys indeni. Hvis nogen 
var gået forbi vinduerne, kunne 
man have set det. Det fløj meget 


langsomt og lydløst.” 

Objektet, der var lige så langt 
som “en fodboldbane” (91 m), fløj 
mod sydvest. Der var noget 
underligt ved observationen, og 
observatøren kørte til den lokale 
politistation. Han fortalte den 
vagthavende, hvad han havde set 
og bad hende slå alarm til betjente 
i nærheden. 

Lebanon, Illinois, kl. 04.10 


Betjent Thomas “Ed” Barton kørte 
i sin patruljevogn, da den vagtha¬ 
vende på stationen bad ham se 
efter et klart, flyvende objekt på 
størrelse med et hus. 

Barton kørte i retning mod to 
klare, flyvende lys “som lignede 
den stigende sol i det japanske 
kampflag”. Han opdagede, at de 
sad forrest på et stort, cigarformet 


objekt, der fløj mod nordvest i 
retning mod ham. 

Da objektet var 36 m fra ham, 
lignede det en langstrakt trekant 
med en længde på omkring 23 m 
og en bredde på omkring 100 m. 
Der var også to ekstremt klare lys i 
bagenden og et rødt og pulserende 
lys på midten. Efter fem minutter 
drejede objektet langsomt og 
lydløst mod sydvest. Lysene i 
bagenden blev f lerf arvede “som en 
glødende pind malet med forskel¬ 
lige farver...Det mindede mig om 
‘Tusindårs Falken’ fra ‘Stjerne¬ 
krigen’,” sagde han til NIDS. 

Da Thomas Barton rakte ud efter 
sin radio, blev han forbløffet over 
at se objektet forsvinde i det fjerne. 
Han anslog, at det fløj ca. 15 km 
på tre sekunder. 

Shiloh, Illinois, kort efter 



En anden betjent hørte Thomas 
Bartons radioopkald og så et stort 
pileformet fartøj, som fløj med en 
hastighed på ca. 24 km/t omkring 
300 m overjorden. På undersiden 
var der tre blændende, hvide lys. 
Han skulle lige til at forlade sin bil 
med Polaroidkameraet, da fartøjet 
pludseligt og helt lydløst satte 
farten op og fløj mod sydvest. 
Betjenten fortalte, at der på 
bagenden var små, f lerf arvede lys 
mellem store, hvide lys. 

Millstadt, Illinois, kl. 04.28 


Betjent Craig Stevens hørte radio¬ 
kommunikationen om objektet og 

mente, at det fløj i retning mod 
ham. Han kørte til et sted med 
godt udsyn og ventede. 

Efter at have set nogle alminde¬ 
lige fly passere fik han øje på 
objektet omkring 800 m borte. Det 
fløj langsomt i en højde på 150 til 
300 m over landsbyen. Han mener, 
at det var pileformet, 6 m højt og 
18 m langt, med en konkav 
bagende oplyst af et mat, hvidt 
blinkende lys, som ‘Knight 
Riders’. Han beskrev lyset på 
undersiden på samme måde. Der 
kom en svag brummelyd fra 
objektet. 

Stevens greb Polaroidkameraet 
og skød, men det var en kold nat, 
så kameraets motor fungerede 
ikke, og billedet blev meget 
dårligt. 

Ud over disse observatører har 
NIDS talt med fire andre, deri¬ 
blandt endnu en politibetjent og en 
mand, som så, hvad der viste sig at 
være det samme objekt, kl. 22.50 
den foregående nat i Lake Forest, 


Flybesætning så stort, trekantet fartøj over Texas 

Peter Davenport, leder af National UFO Reporting Center, har afsløret, at besætningerne i to trafikfly den 26. 
oktober 1999 så et usædvanligt, trekantet fly, da de fløj i omkring 13 kilometers højde. Davenport har 
interviewet piloterne og den FAA flyveleder, som piloterne talte med under observationen. 

Observatørerne fortæller, at de så et meget stort trekantet fartøj med ekstremt kraftige lys. Det foretog en 
drejning mod øst, fløj foran flyene og forsvandt derefter ud af syne. 

Den ene af piloterne har tidligere fløjet F-16 i det amerikanske flyvevåben, den anden A-10 Warthogs. 
Begge har tilkendegivet, at de intet vil skjule. 

Yderligere var der nogle personer i kontroltårnet, som syntes, at situationen var så bizar, at de startede en 
båndoptager under hændelsen. Peter Davenport var opmærksom på båndet og fik en kopi ved at udnytte 
FOIA, loven om offentlighed i forvaltningen. 

Peter Davenport, de to piloter og flyvelederen blev interviewet i Art Bell’s “Coast to Coast” radioprogram 
den 11. november 1999. □ 

Kilde: CNI News 


Illinois, mere end 320 km fra de 
andre observationssteder. 

Skeptikere har påpeget, at Venus 
befandt sig lavt over horisonten på 
tidspunktet for observationerne, og 
at der over området var en 
temperaturinversion, hvor lag af 
varm luft ligger over et lag kold 
luft, hvilket kan reflektere lys fra 
jorden, så det ser ud som om, 
lysene befinder sig på himlen. Men 
observatørernes beskrivelser er så 
bemærkelsesværdig ens, at man 
ikke kan tillade sig at afvise, at de 
så noget, der meget vel kunne være 
et objekt eller et fartøj. 

På trods af den utrolige hastig¬ 
hed, har der været meget lidt snak 
om ikkejordiske fartøjer. Man 
kunne godt kaste mistanken på 
Scott Air Force Base, som ligger 
midt mellem to af observations¬ 
stederne. Men på basen nægtede 
de selvfølgelig alt og oplyste, at 
flyvekontrollen på basen ikke 
havde været bemandet på det 
tidspunkt, hvor observationerne 
fandt sted, og at radaren var 


slukket. 

Rygterne vil vide, at F-15 jagere 
lettede fra den nærliggende St. 
Louis Lambert Field Air National 
Guard base, og at observatører har 
haft besøg af statsembedsmænd, 
som frarådede dem at gå til 
pressen. 

Observationer af “sorte trekan¬ 
ter” har gennem de seneste år 
fundet sted over hele kloden. 

Kunne en så avanceret jordisk 
teknologi virkelig holdes hemme¬ 
lig i så mange år? Der er mange 
mistænkte fartøjer: HALO, 

Aurora, TR3 og “Stealth Blimp”. 
Men hvis det var en militær 
testflyvning, hvorfor så risikere at 
blive opdaget ved at flyve et 
kraftigt oplyst fly over et tæt- 
befolket området? Vi er nok for 
naive, hvis vi forventer et svar. □ 


Kilde: Fortean Times , nr. 133 
Oversættelse: -for 

Observationer 


AF OLE 

HENNINGSEN 



C står foran 
garagen under 
hele observa¬ 
tionen. A kan 
ikke se fæno¬ 
menet fra 
vinduet ved 
østgavlen, men 
når om på ter¬ 
rassen og ser 
fænomenet for¬ 
svinde. 
(Tegning: 
Holger 
Andersen) 


Gavlens ud¬ 
hæng skygger 
for A, og det kan 
med sikkerhed 
siges, at fæno¬ 
menet var over 
72 graders høj¬ 
de. C mener, at 
han kunne se fæ¬ 
nomenet i zenit. 
(Tegning: 

Holger Andersen) 



Nyt om ildkuglen 
over Danmark 


Som nævnt i UFO-Nyt nr. 1 så tusindvis af danskere det spændende lys¬ 
fænomen på aftenhimlen den 20. december 1999 kl. ca. 20.14. Der er endnu 
ikke kommet en endelig afklaring af, hvad der blev observeret af de mange 
mennesker. 


En af de meldinger, vi modtog via 
SUFOI’s hjemmeside 
(www.sufoi.dk) var fra besætnin¬ 
gen på et dansk fly over Hannover 
i Tyskland. I løbet af 1 min. 
observerede man i nordlig retning 
et lysfænomen. 

Besætningen fortæller: 



“Under en flyvning fra Di jon til 
Sønderborg i en højde af 39.000 
fod observerede vi kl. 20.14 den 
20. december 1999 en orange/rød 
plet væsentligt højere end os. 
Kunne godt ligne en flyver, der 
havde brand med gnister flyvende 
bagefter, men ‘flyet’ manglede 
navigationslysene. 

Vi spurgte flyvelederen, om han 
kunne se noget på sin radarskærm, 
men det kunne han ikke, hvorefter 
en anden flyver bekræftede, hvad 
vi havde observeret.” 

Flybesætningen spørger herefter 
i henvendelsen til SUFOI, om det 
kan være en satellit, der er brændt 
op i atmosfæren. 

Amatørastronomen Holger 
Andersen, Vildbjerg i Jylland har 
hos en nabo foretaget opmålinger 
af, hvad man her har set. 

I et brev til SUFOI fortæller 
Holger Andersen, at hans nabo (C) 
denne aften den 20. december 
1999 var uden for garagen ved sit 



hus, da han ser lysfænomenet 
komme flyvende fra nordlig 
retning. 

Hans første tanke var en nytårs¬ 
raket, der bliver brændt af. Men 
han kan hurtigt se, at det er det i 
hvert fald ikke. Han banker 
derefter på ruden i beboelses¬ 
ejendommen, for at A også skal se 
lysfænomenet. Dette kan hun 
imidlertid ikke for husets gavl¬ 
udhæng. 

A løber derefter ud på husets 
terrasse, hvor hun kan følge 
lysfænomenet, til det forsvinder i 
S-SØ. 

Holger Andersen tilføjer, at C 
mente at kunne høre en susende 
lyd fra fænomenet, da det var lige 
over. Og lige efter, at han har set 
lyset i zenith, så han det lille lys, 
der fulgte efter, og som også er 
beskrevet af mange andre rappor¬ 
tører til SUFOI. 

C fulgte ligeledes lysfænomenet 
på himlen, til det var forsvundet i 
S-SØ. 

Holger Andersen har efterføl¬ 
gende foretaget nøjagtige opmålin¬ 
ger på observationsstedet for 
dermed at medvirke til en nærmere 
bestemmelse af banen for det 
lysende himmelfænomen. 

En henvendelse til en gruppe 
amatørastronomer i Tyskland har 
ikke bragt yderligere oplysninger 
frem. De meteorkameraer, man 
anvender i denne gruppe til at 
fotografere nattehimlen med, er 
ikke opstillet i Nordtyskland. 

Man regner fortsat med, at det 
lysende objekt har endt sin bane i 
nærheden af Hamborg. På grund af 
den relativt lave hastighed på 
omkring 10 km/sek., der er 
beregnet, er der størst sandsynlig¬ 
hed for, at der har været tale om 
rumaffald, som er brændt op i 
Jordens atmosfære. □ 

hemmelige film 

Det måtte jo komme: Ruslands svar på nedstyrtningen ved Roswell. Den 2. 
januar sendte svensk TV4 en 90 minutters dokumentarudsendelse med titlen 
„KGB's hemmelige UFO-arkiv". Udsendelsen viste bl.a. farveoptagelser af et 
nedstyrtet objekt og obduktionen af en ilde tilredt ufonaut. Som det kunne 
forventes, vakte udsendelsen opsigt i Sverige. 




En russer ved navn Veniamin G. 
Vereschagin fortæller i tv-udsen¬ 
delsen, at objektet styrtede ned 
uden for byen Sverdlovsk (det 
nuværende Jekaterinborg) i 
Uralbjergene den 27. november 
1968. Fem lyskugler var blevet set 
på himlen. En af dem faldt ned i en 
nærliggende skov, hvorefter lokale 
indbyggere hørte en kraftig 
eksplosion. Vraget blev dog først 
fundet i marts 1969 af en bonde, 
som underrettede de lokale 
sikkerhedsmyndigheder. 

1 tv-udsendelsen ses klip fra 
nogle af de filmruller, som en 
amerikansk forretningsmand købte 
af sortbørshandlere i Rusland. 
Filmsekvenserne viser russiske 
soldater, som bevogter det nedstyr¬ 
tede objekt, obduktionen af et 
besætningsmedlem samt scener 
taget fra russiske kampfly, der 
filmer ufoer. 

Filmklippene kædes sammen af 
optagelser af diverse dokumenter 
(der angiveligt skulle bekræfte 



hændelsen) samt interviews med 
ufologer som fx Stanton Friedman. 

Heldigvis har flere personer 
ladet sig provokere til at kigge den 
sensationelle historie efter i 
sømmene. Boris Sjurinov, formand 
for Ruslands UFO-Forbund, har i 
to lange artikler i avisen „Trud“ 
fremlagt en masse indicier på, at 
historien er opdigtet. Dette fik 
forretningsmanden, som i sin tid 
købte filmene, til at påstå, at 
Sjurinov var KGB-agent og betalt 
for at skjule sandheden. 

Den endelige afsløring af 
falskneriet kom, da det lykkedes 
journalister fra „Trud“ at opspore 
Olga Dolgaljova, regissørassistent 
ved Gorkijateljén i Moskva. Hun 
var i vinteren 1997-98 blevet 
kontaktet i Moskva af to amerikan¬ 
ske filmfolk, som ønskede hjælp 
til indspilningen af en film. Olga 
Dolgaljova troede, at det drejede 
sig om en spillefilm - og ikke en 
dokumentarfilm. 

Optagelserne med det nedstyr¬ 
tede objekt (fremstillet af skum¬ 
plast) fandt sted i udkanten af byen 
Alabino uden for Moskva med 
hjælp fra ukendte skuespillere og 
lokale soldater (som blev godt 
betalt). 

Det lykkedes også at finde 
„obduktionslokalet“ på et medi¬ 
cinsk institut, hvor studerende 
havde ageret foran kameraet. 



Instituttets leder, Michail Sapin, 
kendte intet til optagelserne, men 
oplyste, at alle i øvrigt har fri 
adgang til det pågældende 
undervisningslokale. 

Nu venter vi spændt på at se, 
hvornår myten om det nedstyrtede 
ufo i Uralbjergene i 1968 
genoplives og markedsføres i 
bogform af en eller anden fusen¬ 
tast, der lugter lettjente penge. □ 
Kilde: UFO-Aktuellt, nr. 1/2000 



AF KIM MØLLER 
HANSEN 



Boris Sjurinov 
kunne ved at 
studere de om¬ 
stridte filmse¬ 
kvenser afsløre 
en masse uover¬ 
ensstemmelser. 
Fx var flere af 
de viste doku¬ 
menter vedr. 
obduktionen slet 
ikke fra 1969, 
men fra 1970- 
erne, og læg¬ 
erne, som ud¬ 
førte obduk¬ 
tionen, gjorde 
det særdeles 
amatøragtigt. 

Fænomener 


AF OLE 

På dette satellit¬ 
foto fra GO ES-8 
taget den 21. 
november 1999 
kl. 14.45Z ses 
objektet øverst i 
venstre hjørne af 
vejrbilledet af 
Nord- og 
Sydamerika. 
Objektet er 
mørkt - og 
himlen lys - på 
optagelsen pga. 
den anvendte 
bølgelængde. 


Foto fra satellit skaber 

mystik 

På et af NOOA's satellitfotos af Nord- og Sydamerika fra den 21. november 
1999 ses en speciel, oval aftegning nær Jorden. Billedet er taget af satellitten 
GOES-8 og har skabt røre på Internettet. 


Organisationen NOOA - The 
National Oceanic and Atmospheric 
Administration - har adskillige 
såkaldte geostationære satellitter i 
kredsløb for at holde øje med vejr 
og miljø. En geostationær satellit 
svæver over samme sted i 36.000 
kilometers højde over ækvator, da 
dens hastighed i banen i denne 
højde svarer til Jordens rotations¬ 
hastighed. 

Vinduer i rumskibet 


Nogle deltagere i diskussionen om 
det mystiske foto mener, at de på 
en kraftig forstørrelse af objektet 
på det bedste af billederne kan se 
vinduer samt damp komme ud fra 
objektet. Andre har gjort sig 
mange spekulationer om objektets 
enorme størrelse. Dette afhænger 
dog - som så ofte før - af objektets 
afstand, og da den ikke kendes, er 
resten ren spekulation. 

Der findes i grunden tre fotos, 


idet billedet optages i flere 
forskellige bølgelængder samtidig 
for at give flest mulige af de 
nødvendige oplysninger til bl.a. 
meteorologisk brug. 

En af vore europæiske ufo¬ 
venner, Patrick Ferryn fra belgiske 
SOBEPS, har interesseret sig for 
sagen, og en anden fra den 
europæiske ufoscene, Vicente Juan 
Ballester-Olmos fra Spanien, har 
forespurgt de to amerikanske 
rumeksperter og ufoskeptikere, 
Robert Sheaffer og James Oberg, 
om deres syn på billederne. 

Hvad siger eksperterne? 


Robert Sheaffer er ikke i tvivl om, 
at det i virkeligheden er Månen, 
der i sin bane er dukket op tæt på 
Jorden og derfor er kommet med 
på optagelsen. Han gør opmærk¬ 
som på, at hvis man ser nøje efter, - 
kan man se havene på Månens 
overflade. 


James Oberg henviser til de 
utallige indlæg om sagen, som 
George A. Filer fra den amerikan¬ 
ske ufoorganisation MUFON har 
samlet på sin hjemmeside på 
internet www.filersfiles.com. 

En del indlæg på denne adresse 
gør opmærksom på, at objektets 
position på billedet ifølge astrono¬ 
miske beregninger passer fint med 
Månens position i nærheden af 
Jorden. 

På de billeder, der er taget lige 
før, vil Månen ikke være dukket op 
i billedfeltet endnu. Og på de 
billeder, der er taget lige efter, vil 
den være skjult afjorden. 

Man gør endvidere opmærksom 
på, at der tidligere er fremkommet 
billeder af denne type fra vejr¬ 
satellitter i kredsløb om Jorden. 

Udtalelse fra Vejrtjenesten 


Billederne er blevet forelagt Gary 
og Jim Hickman fra National 
Weather Service, der er professio¬ 
nelle brugere af disse satellitfotos. 

Gary svarer: 

“Jeg er ikke til nogen særlig 
hjælp i forbindelse med de GOES- 
8 optagelser, jeg har fået tilsendt. 
Min umiddelbare tanke var, at de 
viste en transmissionsfejl eller fejl 
i fremkaldelsesprocessen. Jeg har 
gennemset titusinder af GOES- 
billeder og har aldrig set Månen, 
så jeg mener, den er ude af 
billedet.” 

Virkelighedens verden er måske 
den, at når disse teknikere kun har 
opmærksomheden koncentreret om 
deres daglige rutinejob, tænker de 
ikke nærmere over de fejl og 
“andre pletter”, der af og til må 
dukke op på deres billeder. 

Det var Månen 


Astronomikyndige blandt diskussi¬ 
onsdeltagerne er ikke i tvivl om, at 
det, som nogle ser som “vinduer i 
et rumskib”, i virkeligheden er 
“havene” på Månens overflade. E 
























Foreningen SUFOI 


UFO-NYT 2/00 1 7 



I den sidste weekend af marts afholdt SUFOI repræsentantskabsmøde i 
København. Traditionen tro blev der i pauserne drøftet ufoer og aktuelle 
sager, medens dagsordenen handlede om de mere foreningsmæssige 
gøremål. 


En af weekendens store punkter 
var SUFOI’s fremtidige rapport¬ 
arbejde. Foreningen har igennem 
årene uddannet mange rapport¬ 
optagere på kurser rundt omkring i 
landet. Dette har resulteret i 
veldokumenterede rapporter og 
givet mange værdifulde erfaringer 
med indsamling og behandling af 
observationer. 

Vi vil stadig uddanne rapport¬ 
optagere, når der er ressourcer og 
kursister nok. En rapports værdi 
afhænger jo i høj grad af rapport¬ 
optagerens kvalifikationer. I 
øjeblikket har vi ikke tilstrækkelig 
mange rapportoptagere til at 
opretholde et landsdækkende 
netværk, hvilket betyder, at vi ikke 
kan overkomme at efterforske alle 
indberetninger. Fremover vil alle 
henvendelser om observationer 
blive registreret i SUFOI’s arkiv, 
mens de mest interessante sager 
efterforskes nærmere - så vidt 
ressourcerne rækker. 

Toke Haunstrup har efter ni 
meget aktive år valgt at prioritere 
sin tid anderledes og som følge 
heraf træde ud af repræsentantska¬ 
bet. Toke har været en af de 
drivende kræfter i videreudvik¬ 
lingen af SUFOI’s (amatør)- 
forskning i ufoer - herunder 
Ufologisk Tidsskrift og mange 
andre projekter. Hans bidrag har 
både været metodemæssigt - 
således at vi er blevet langt mere 
professionelle på dette område - 
samt med konkret forskning, der 
har givet sig udslag i mange 
artikler, herunder PADUR projek- 
tet. Senest har Toke været drivkraf¬ 
ten bag og hovedredaktøren af 
SUFOI’s nye pjece „Når du ser et 
stjerneskud 44 . 

Repræsentantskabet takkede 
Toke for hans store indsats for 
foreningen og dansk ufologi og 
valgte ham enstemmigt til æres¬ 
medlem af SUFOI. 

Ansvaret for registreringen af 
observationsrapporter og koordine- 



Toke Haunstrup , SUFOI’s nye 
æresmedlem. 

(Foto: Kim Møller Hansen) 


ringen af arbejdet med SUFOI’s 
Oplysning (tlf. 70 20 11 22) er 
efter Tokes udtræden overdraget 
Egon Olsen. 

Det gælder i mange foreninger, 
at der gennem årene er en vis 
udskiftning af bestyrelsesmedlem¬ 
mer. Således også for SUFOI. Til 
gengæld er der ofte en „hård 
kerne 44 , som bevarer interessen for 
foreningsarbejdet i rigtig mange år. 

Her i 2000 kan to af SUFOI’s 
repræsentantskabsmedlemmer 
fejre 25 års jubilæum: Henrik 
Klinge Pedersen (indvalgt i maj 
1975) og Torben Birkeholm 
(indvalgt i september 1975). ^ 



AF KIM MØLLER 
HANSEN 



Egon Olsen (tv.) 
- her i samtale 
med Ole 
Hennings en - 
har påtaget sig 
ansvaret for 
SUFO Fs 
Oplysning og 
registreringen 
afalle 

indberetninger 
om ufoer. 

(Foto: Kim 
Møller Hansen) 

Henrik Klinge 
Pedersen (tv.) i 
samtale med 
SU FO Ps tid¬ 
ligere formand 
Flemming 
Ahrenkiel. 

(Foto: Inge 
Svane) 



Henrik er og har altid været 
tilknyttet SUFOI’s redaktion og sat 
sit præg på UFO-Nyt bl.a. med et 
væld af gode illustrationer. Henrik 
er også manden bag SUFOI’s 
forskellige plancheudstillinger. I 
øjeblikket kan Henriks talent for 
udformning af udstillinger beskues 


på landets folkebiblioteker, hvor 
SUFOI’s jubilæumsudstilling er på 
turne - ligesom han senest har 
illustreret „Når du ser et stjerne- 
skud“. 

Torben er bl.a. kendt for sin 
eksemplariske efterforskning af 
observationer og som underviser 



Torben Birkeholm fortæller om danske 
observationer på SUFOFs jubilæums¬ 
kongres i 1997. 

(Foto: Inge Svane) 
ved utallige rapportoptagerkurser. 
Mange læsere vil have mødt 
Torben ved et af hans mange 
ufoforedrag eller stiftet bekendt¬ 
skab med hans grundige efter¬ 
forskning gennem artikler i UFO- 
Nyt. □ 


UFO’emes verden 



I perioden 1981-1986 var artikelserien „UFO-klassiker“ et fast indslag i UFO-Nyt, 
hvor både nye og „gamle“ læsere kunne læse om de berømte ufoobservationer med 
udbytte. Artiklerne fremlagde så korrekte oplysninger som overhovedet muligt, med 
relevante gamle og nye kilder. 

Alle artikler i serien er samlet i „UFO’emes verden - 
klassiske beretninger Jorden rundt“ og forsynet med 
register, så man let finder de ønskede informatio¬ 
ner. 

„UFO’emes verden” består af fire gennem 
illustrerede hæfter på i alt 212 sider! 

Pris: 126,00 kr. 

(bestillingsnummer: B-011) 


Bestilling: 

„UFO’emes verden” bestilles 
ved at indbetale kr. 126 + kr. 17 
(porto/ekspedition), i alt kr. 143, 
på giro 9 11 77 25, SUFOI, 
Postboks 6, 

2820 Gentofte. 


Skriv venligst B-011 på modtagerdelen. 

Danske fund bekræfter 
asteroidenedslag 


Jorden blev for ca. 65 mio. år siden ramt af en kæmpe asteroide. Nedslaget fik 
katastofale følger og var med til at udrydde dinosaurerne. Nu er der igen 
fundet spor i Danmark efter denne dræber-asteroide. 



Forskere fra NASA samt Hawaii’s 
Universitet har forskellige steder 
på Jorden fundet luftarten helium 
indkapslet i mikroskopiske, hule 
molekyleansamlinger af kulstof¬ 
atomer. 

Det er astrofysikeren Michael 
Linden-Vørnle, der fortæller om de 
nye opdagelser i en artikel på 
Tycho Brahe Planetariums 
hjemmeside (www.tycho.dk). 

Asteroiden slår ned 


Kæmpe asteroiden slog ned i den 
nordlige del af Yucatan-halvøen 
ved Den mexicanske Golf. Den 
enorme eksplosion ved nedslaget 
havde katastrofale følger for livet 
på Jorden, der undergik en 
kolossal forandring. Det er bl.a. en 
af hovedårsagerne til de fleste 
dinosaurers udslettelse. 

Ved eksplosionen blev uhyre 
mængder af materiale slynget højt 
op i atmosfæren og derved spredt 
over hele Jorden. Aflejringer fra 
dette nedfald kan stadig ses visse 
steder, bl.a. i Italien, New Zealand, 
Nordamerika og i Danmark som et 
tyndt lag af materiale, der adskiller 
sig fra de omgivende geologiske 
lag. 

Sjældne aflejringer 


I Danmark kan denne interessante 
og sjældne aflejring bl.a. ses i 
Stevns Klint på Østsjælland som et 
tyndt, gråligt lag, der kaldes 
fiskeler på grund af lagets indhold 
af bl.a. fiskeskæl. Fiskeleret 
adskiller de geologiske tidsaldre 
Kridttiden og Tertiærtiden, hvorfor 
dette lag kaldes K/T-laget. 

Når dette K/T-lag er så interes¬ 
sant for forskerne, skyldes det, at 
man tidligere har påvist, at det 
indeholder så store mængder af 


grundstoffet iridium, at denne 
forekomst kun kan skyldes nedslag 
af kosmisk materiale fra verdens¬ 
rummet. Og tidsmæssigt er disse 
aflejringer helt sammenfaldende 
med det påviste fatale nedslag af 
en stor asteroide i Mexico for 65 
mio. år siden. 

Helium fra rummet 


Michael Linden-Vørnle, der i en 
kort periode var medlem af 
SUFOI’s ledelse, fortæller i sin 
artikel, at internationale forskere 
nu igen har undersøgt aflejringerne 
og i disse prøver har fundet 
grundstoffet helium indkapslet i 
kulstof molekyler. 

Kort efter dannelsen af Universet 
for ca. 15 mia. år siden, var de 
væsentligste bestanddele de lette 
luftarter brint og helium. På grund 
af den ringe vægt vil de meget lette 
grundstoffer over en lang periode 
forsvinde ud af Jordens atmosfære 
og ud i rummet. 


Det fundne helium stammer ikke 
fra Jorden og måske heller ikke fra 
vort eget solsystem. Det har 
nemlig ikke samme isotopindhold, 
som det helium, der stammer fra 
jordiske kilder, som fx vulkaner. 
Det har altså samme isotopindhold 
som helium fra rummet. 



AF OLE 

HENNINGSEN 

Mørkt lag af 
såkaldt fiskeler i 
Stevns Klint ses 
ved hammeren. 
Kalklaget under 
fiskeleret 
stammer fra 
Kridttiden. Det 
øverste lag er 
fra Tertiærtiden. 
(Foto: Ole 
Henningsen) 


Ole Henningsen 
udtager prøver 
af fiskeleret i 
Stevns Klint. 
(Foto: Ole 
Henningsen) 


Øverst til venstre 
ses en tom 
fulleren, mens 
fullerenen øverst 
til højre har 
indkapslet et 
heliumatom. 
Nederst ses, 
hvordan et 
heliumatom kan 
slippe ud eller 
ind af fullerenen, 
når en af 
kulstofbindingeme 
brydes og åbner 
en “låge” i 
molekylet. 
(Grafik: NASA) 


Indkapslet i kulstof 


Hvordan har dette “kosmiske 
helium” så kunnet “over¬ 
leve” de mange år i K/T¬ 
laget siden asteroidens 
nedfald? 

Der er sket det, at noget 
helium er blevet indkapslet i 
mikroskopiske “bure” af 
ku Is tof atomer. Disse hule 
bure eller kapsler kalder man 
“fullerener” eller 
“buckykugler”, der består af 
60 eller flere ku Is tof atomer. 
Navnet har de fået efter 
arkitekten Buckminster 
Fuller, der bl.a. har designet 
den såkaldte geodætiske 
kuppel. 

Det er ikke første gang, 
forskere har fundet “kosmisk 
helium” indkapslet i mate¬ 
riale fra rummet. Der er 
nemlig for år tilbage fundet 
samme type af materiale i 
Allende-meteoritten, der 
faldt ned i Mexico i februar 
1969. Mere end 2.000 kg af 
denne meteorit - en såkaldt 
kulchondrit - er gennem 
årene indsamlet i form af 
små eller større fragmenter. 

Livets opståen 


Hvorfor er det interessant at 
finde dette indkapslede 
helium? 

Jo, forskerne har fået et 
spændende værktøj til at 
afgøre, om ændringer i 
geologiske lag m.v. kan 
henføres til asteroidenedslag 
på Jorden. Dette giver dem 
samtidig en metode til bedre 
forståelse af, hvordan 
planetatmosfærer udvikler 
sig. Og derved måske flere 
oplysninger om, hvordan 
livet er opstået her på Jorden 
og andre steder. □ 

Kort fortalt 


Hat sætter aliens på plads 


En mand i Bellevue, Washington, 
hævder, at han har fremstillet en 
speciel hat, som kan forhindre, at 
man bliver bortført af aliens. 

Hatten består af en læder- 
motorcykelkasket forsynet med 
adskillige lag af et antistatisk 
materiale, som normalt bliver 


brugt til beskyttelse af elektroniske 
printplader. 

Opfinderen Michael Menkin 
siger, at hans hatte virker som 
“tankeskjolde”. Ifølge hans 
forskning er hattene 100 pct. 
effektive som beskyttelse mod 
bortførelse. For at sikre en fuld¬ 


stændig beskyttelse skal hatten 
dog bæres døgnets 24 timer, altså 
også, når man sover, oplyser han. □ 

Kilde: CNI News, vol. 6, nr. N-for 


Fra luftskibe til Heavens Gate 


SUFOI kan nu tilbyde alle læsere en særdeles velskrevet og underholdende bog, som bør læses af alle, der 
ønsker et nuanceret syn på ufomyten: 

UFOs & Alien Contact. Two Centuries of Mystery 

Bogen er på engelsk og skrevet af Robert E. Bartholomew 
(tidligere journalist ved CNN, nu sociolog ved James 
Cook University i North Queensland, Australien) og 
George S. Howard (professor i psykologi ved Notre 
Dame og tilknyttet forskellige universiteter i USA). 

Forfatterne behandler grundigt de mest berømte 
ufobølger, fx: 

• Luftskibsbølgen 1896-97 

• Canadas spøgelsesballoner 1896-97 

• Luftskibshysteriet i New Zealand i 1909 

• New England luftskibssvindelnummeret i 1909-10 

• Ufopanikken i Storbritannien i 1912-13 

• Skandinaviens spøgelsesraketter i 1946. 

Et hav af noter gør det muligt for læseren selv at 
studere fænomenerne i litteraturen. 

Forfatterne viser i bogen, hvad der får menne¬ 
sker til at fortælle om fantastiske ting på 
himlen, og hvordan di^se beretninger tager 
form afhængig af tid og sted og mediernes 
rolle. 

Bogen afsluttes med en 100 sider lang 

kronologisk liste over 200 sager med påstået kommunikation mellem mennesker og aliens. 

UFOs & Alien Contact . Two Centuries of Mystery er på 408 sider og illustreret. 

Pris kr. 270,00 

UFOs & Alien Contact bestilles ved at indbetale kr. 270,00 + kr. 17,00 (ekspedition/porto) i alt kr. 287,00 
på giro 9 11 77 25, SUFOI, Postboks 6, 2820 Gentofte. Skriv bestillingsnr. B-036 på modtagerdelen. 

Notitser 



En af denne tids største konkurser 
har ramt Iridium LLC. Selskabet 
havde opsendt 66 telekommuni¬ 
kationssatellitter til brug i et 
verdensomspændende net fordyre 
mobiltelefoner. Iridium LLC har 
ikke haft held med at skaffe den 
nødvendige kapital og har derfor 
fået dom for, at selskabet skal 
ophøre og blot lade deres 5 mia. 
dollar store flåde af satellitter 
brænde op i atmosfæren. Selv om 
denne proces kan tage op til to år, 
kan de første satellitter godt 
brænde op i atmosfæren her i 
foråret. 

Motorola Corp., den største 
investor i Iridium-projektet og 
systemets operatør, oplyser, at 
Iridium-satellitterne forlader deres 
kredsløb fire ad gangen og derefter 
brænder op i Jordens atmosfære. 

Når satellitterne trænger ind i 
atmosfæren, vil de skabe et 
imponerende lysshow, som 
nærmest kan sammenlignes med et 
stort og langstrakt meteorspor. 


Med 66 satellitter er det meget 
sandsynligt, at millioner af 
mennesker får chancen for at se en 
eller flere Iridium-satellitter 
brænde op - og det er igen meget 
sandsynligt, at mange af dem vil 
tro, at de ser en ufo. 

Hvis du er så heldig at se en af 
Iridium-satellitterne, så husk lige 
på, at nogle mennesker for blot 
nogle få år siden har betalt om¬ 
kring 76 mio. dollar for et stykke 
brændende rumskrot. □ 

Kilde: CNI News , vol. 6, nr. 3 /-for 




Hvis liv kom fra rummet, må det være meget robust 




Teorien om Panspermia, “liv over¬ 
alt”, lader antyde, at kim eller for¬ 
gængerne for liv rent bogstaveligt 
faldt ned på den jomfruelige Jord 
fra rummet for mere end 3,5 mia. 
år siden som lasten i forhistoriske 
kometer, meteorer og asteroider. 

Fortalerne for teorien siger, at 


fip • ^ 

y '■'■.•yy^yS 



livet på Jorden opstod ud fra disse 
kim. Andre tror, at der kom “liv fra 
rummet” ikke blot én gang, men 
igen og igen. Måske er det grun¬ 
den til, at det opstod så mange 
forskellige arter, som det ikke ser 
ud til, at der er nogen direkte lo¬ 
gisk forklaring på ud fra fundne 
fossiler. Panspermia er med andre 
ord en proces, der fortsat finder 
sted. 

Men for at det kan være korrekt, 
må livet være forbavsende hårdført 
- i stand til at modstå ekstrem var¬ 
me, kulde, udtørring og stråling. 

Indtil for nylig var videnskaben i 
tvivl om, hvorvidt liv var muligt 
under så ekstreme forhold. Men nu 
er videnskaben ikke i tvivl. Faktisk 
er der ingen opdagelse, som har 
støttet den videnskabelige entu¬ 
siasme med hensyn til ikkejordisk 
liv mere end opdagelsen af 
“ekstremofiler” - liv under eks¬ 
treme forhold - her på Jorden. 

Saltvandsrejers æg kan fx 
overleve i tusindvis af år i en 
fuldstændig dehydreret tilstand, så 
live op og udklækkes, når vandet 
er tilpas. Visse rundorm kan over¬ 
leve en 98 pct. dehydrering. 


NASA’s Astrobiologiske 
hjemmeside (http://astrobio- 
logy.arc.nasa.gov/overview.html) 
indeholder en liste over disse 
former for overlevelse: 

Mikroben Pyrococcus kan over¬ 
leve under forhold, der er for var¬ 
me til andre kendte organismer, 

113 grader C, på en vulkanø i 
Italien. 

Mikroben Crypotendolithotrophs 
overlever i kolde områder på -15 
grader C på Antarktis. 

Bakterier er fundet levende over 
tre kilometer inde i en klippe. 

Organismer gror i gipshuler og 
tåler syre med en pH-værdi på 0,0. 

Alkaliphilic bakterien tåler en 
base (alkali) med en pH-værdi på 
11. Bacterium Deinococcus 
radiodurans tåler en stråling på 5 
million rad (få tusinde rad vil 
dræbe et menneske). Dertil kom¬ 
mer, at selv om millioner af rad 
forårsager katastrofale skader i 
Deinococcus’ DNA, har den mær¬ 
kelige skabning været i stand til at 
genskabe det ødelagte DNA i løbet 
af få timer. 

Bacillus subtilis har overlevet 
seks år i det ydre rum i kontrolle- b 

rede forsøg. 

Streptococcus mitus bakterien, 
som ved et uheld kom med til 
Månen i et kamera på Surveyor 111, 
havde overlevet ubeskyttet på 
Månens overflade i tre år, da 
Apollo-astronauter fandt den. 


Måske kan store luftfartøjer være 
skyld i falske ufoobservationer. 

Det europæiske rumagentur ESA 
oplyste den 17. marts, at man har 
planer om at sende gigantiske 
heliumluftskibe op i en højde på 
omkring 20 km og parkere dem 
der, så de kan bruges til telekom¬ 
munikation m.m. 

ESA arbejder sammen med 
DaimlerChrysler Aerospace i 
Tyskland, Lindstrand Balloons Ltd. 
i Storbritannien og Det tekniske 
Universitet i Delft, Holland, og har 
foretaget de første vurderinger af 
den slags højtflyvende lettere-end- 
luften fartøjer (High-Altitude 
Long-Endurance, HALE). 

HALE-fartøjet beskrives som et 
effektivt luftskib med en aerodyna¬ 


Måske den mest mærkelige 
overlever af dem alle, Bacilli, blev 
opdaget og genoplivet fra tarmen 
på en bi, som havde været ind¬ 
kapslet i rav i mindst 20 mio. år. 

Disse opdagelser viser, at et 
udvalg af kendte livsformer helt 


misk “cigar” facon omkring 220 m 
lang og 55 m i diameter - større 
end to fodboldbaner. 

Med solceller på den øverste 
overflade kan HALE luftskibene 
bruge elektromotorer, når de skal 
blive på den fastlagte position og 
er dermed uafhængige af vejr og 
vind i adskillige måneder og 
måske år. 

ESA oplyser, at HALE luftskib¬ 
ene vil blive meget effektive i 
overvågningen af miljøet og være 
en stor hjælp ved store katastrofer 
såvel som til astronomiske 
observationer og indsamling af 
meteorologiske data. 

Selv i en højde på 20 km kan 
sådanne store luftskibe ses med det 
blotte øje og kan derfor helt sikkert 


sikkert er i stand til at overleve 
næsten ubegrænset i rummet - en 
stærk bekræftelse på at Pan- 
spermia er mulig. □ 

Kilde: CNI News, vol. 6, nr. 3 l-for 


blive forvekslet med en cigar¬ 
formet ufo af den uøvede observa¬ 
tør, især hvis det bliver betragtet i 
en kikkert. 

Ifølge ESA “bliver der lagt store 
anstrengelser i vurderingen af 
HALE-projektets forretningsmæs¬ 
sige værdi, mens det også vil blive 
undersøgt, om andre virksomheder 
og institutioner er interesserede... 
og deres eventuelle rolle i den 
forretningsmæssige udnyttelse” af 
de gigantiske luftskibe. 

Måske går der ikke lang tid, før 
sådanne fartøjer ses på himlen og 
skaber undren. □ 


Kilde: CNI News , vol. 6, nr. 3!-for 


ESA har planer med store luftskibe 


Meteorit rammer Australien 



Den 8. december 1999 vågnede 
australierne op til nogle spæn¬ 
dende nyheder om, at der den 
foregående nat var styrtet en ufo 
ned i en dæmning ved Guyra, en 
lille by i New South Wales, 377 
km nord for Sydney. Vandforsynin¬ 
gen blev lukket, da man frygtede 
forurening, mens dykkere ledte 
efter rester fra nedslaget i søen, og 
reservoiret blev undersøgt for 
giftstoffer. Man fandt intet, og 
vandet blev erklæret for rent. Men 
der var stadig et mysterium: Hvad 
faldt ned fra himlen den nat? 

Rumagenturerne oplyste, at de 
ikke havde mistet en satellit, og 
meteorologerne fortalte, at himlen 
havde været klar, men 
seismograferne hos Australian 
Geological Survey havde registre¬ 
ret en rystelse. Hvad det end var, 
var det kommet ind i en vinkel på 
45 grader, havde slået smut på 
vandoverfladen i reservoiret og til 
sidst lavet et hul på 15 m gange 8 
m, beskrevet som “en sammen¬ 
trykket bølge,” i mudderet og 
rørplanterne, før det slog ned i 
dæmningen og lavede en tunnel på 
12 m. 


På nedslags¬ 
tidspunktet så et 
vidne et blåligt 
objekt med “hvide 
lanterner” krydse 
himlen, før det 
delte sig i fire 
stykker. 

De første forsøg 
på en forklaring 
gik på, at det 
kunne være en af 
de to minisonder 
Scott og 

Amundsen, som 
var med på den 
mislykkede Mars Polar-Lander, 
affald fra et fly og helt uundgå¬ 
eligt: en ufo. 

Samme dag, som pressen bragte 
historien, tog forskere fra 
Phenomena Research Australia ud 
på stedet for at måle stråling og 
undersøge stedet med infrarødt 
måleudstyr, men uden held. 

Da man er vant til mange 
mærkelige hændelser såsom 
ufoobservationer og yowie- 
aktiviteter (Australiens svar på 
Den afskyelige Snemand), er 
indbyggerne i Guyra upåvirkede af 


hændelsen. På det seneste er to Fl- 
11 fly styrtet ned i området, som 
flyvevåbenet bruger til bombe¬ 
træning. I de tidlige 1920ere fik et 
plagsomt poltergeistfænomen en 
del opmærksomhed. 

Den 10. december var dykkere i 
stand til at lokalisere og identifi¬ 
cere grunden til den store ståhej: 
en meteorit på størrelse med en 
golfbold. En stor del af den lå i 
dæmningens sider som fragmenter, 
der havde en tæthed tre gange så 
stor som klippematerialet. O 

Kilde: Fortean Times , nr. 133 !-for 


Meteoritten 
lavede et stort 
aftryk i mud¬ 
deret og rør¬ 
planterne om¬ 
kring dæm¬ 
ningen. 
Størrelsen er 
tydelig sammen¬ 
lignet med fors¬ 
kerne, som 
sammen med 
dykkere (indsat) 
undersøgte sø¬ 
området for 
spor. 

UFO Nyt til halv pris 


UFO-Nyt udkom første gang i 1958. Alle årgange fra 1958 til 1980 har været udsolgt i mange år. Men vi kan dog stadig levere 
årgang 1981, 1982, 1984, 1989 samt alle årgange i 1990erne. 

Her er mange timers spændende læsning! 


Bestil. 

nr. Årgang 


Pris 


T-001 

UFO-Nyt 

1981 

kr. 

60,00 

T-002 

UFO-Nyt 

1982 

kr. 

70,00 

T-003 

UFO-Nyt 

1984 

kr. 

100,00 

T-004 

UFO-Nyt 

1989 

kr. 

157,00 

T-005 

UFO-Nyt 

1990 

kr. 

167,00 

T-006 

UFO-Nyt 

1991 

kr. 

177,00 

T-007 

UFO-Nyt 

1992 

kr. 

187,00 

T-008 

UFO-Nyt 

1993 

kr. 

197,00 

T-009 

UFO-Nyt 

1994 

kr. 

207,00 

T-010 

UFO-Nyt 

1995 

kr. 

217,00 

T-011 

UFO-Nyt 

1996 

kr. 

227,00 

T-012 

UFO-Nyt 

1997 

kr. 

232,00 

T-013 

UFO-Nyt 

1998 

kr. 

237,00 

T-021 

UFO-Nyt 

1999 

kr. 

242,00 


Nu kan du købe alle 14. årgange samlet for kun kr. 1.238,50. 

(Normalprisen er kr. 2.477,00) 

Bestilling foretages ved at indbetale kr. 1.238,50 + kr. 43,00 (ekspedition/porto) i alt kr. 1281,50 på giro 9 11 77 25, SUFOI, 
Postboks 6, 2820 Gentofte. Skriv bestillingsnr. T-023 på modtagerdelen. 


Spar 30% på UFO-Vision 


UFO-Vision er SUFOI’s specialmagasin med dybdeborende artikler om ufologiske teorier, myter i det 20. århundrede og ufologiens 
historie samt anmeldelser af ufobøger, film, videoer og cd-rom’er. Hver udgave er gennemillustreret. De seneste numre bringer 
desuden relevante web-adresser. 


UFO-Vision udkom første gang i 1987 og er udsolgt. Vi har stadig enkelte eksemplarer af alle øvrige numre. 
Bestil i dag og spar penge! 


Bestil. 

nr. Årgang 


Pris 




T-014 UFO-Vision 1988, 48 sider kr. 78,00 

T-015 UFO-Vision 1989, 60 sider kr. 78,00 

T-016 UFO-Vision 1990/91, 36 sider kr. 78,00 

T-017 UFO-Vision nr. 5 (1997), 100 sider kr. 148,00 

T-018 UFO-Vision nr. 6 (1998), 56 sider kr. 96,00 

T-020 UFO-Vision nr. 7 (1999), 44 sider kr. 48,00 




ufo-vision: 


Køb alle 6 numre af UFO-Vision for kun kr. 368,20. 

(Normalprisen er kr. 526,00) 

Bestilling foretages ved at indbetale kr. 368,20 + kr. 17,00 (ekspedition/porto) i alt kr. 385,20 på giro 9 11 77 25, SUFOI, Postboks 
6, 2820 Gentofte. Skriv bestillingsnr. T-024 på modtagerdelen. 









